Diari Oficial de la Generalitat Valenciana


Sumari del DOGV 4046, del 19-07-2001 (2001/7040)

ORDRE de 12 de juliol de 2001, de la Conselleria d'Agricultura, Pesca i Alimentació, per la qual es modifica la classificació de varietats de vinya de la Comunitat Valenciana.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/07/12/(1)/dof/vci/html**

### Dades del document

Número de DOGV
:   4046

Data del DOGV
:   19-07-2001

Secció del DOGV
:   I. DISPOSICIONS GENERALS

Número del document
:   2001/7040


Data del document
:   12-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * viticultura
    * vinya

ORDRE de 12 de juliol de 2001, de la Conselleria d'Agricultura, Pesca i Alimentació, per la qual es modifica la classificació de varietats de vinya de la Comunitat Valenciana. [2001/A7040]
  
El Reglament (CE) 1.493/1999, del Consell, de 17 de maig, estableix l'organització comuna del mercat vitivinícola. En el seu article 19 indica que els estats membres classificaran les varietats de vinya destinades a la producció de vins.
  
El Reial Decret 1.472/2000, de 4 d'agost, pel qual es regula el potencial de producció vitícola, estableix en el seu article 28 les diferents categories en què s'han de classificar les varietats de vinya. En l'article 31 estableix que les comunitats autònomes classificaran com a varietats de vinya en el seu àmbit territorial les varietats de vinya del gènere Vitis destinades a la producció de raïm o de material de multiplicació vegetativa de la vinya. En l'article 32 estableix les modalitats de classificació.
  
Algunes varietats de vinya han passat la fase experimental i han donant resultats excel·lents quant a comportament agronòmic, així com en la transformació del raïm en vi. Per això, és procedent la inclusió entre les varietats autoritzades.
  
En altres casos, algunes varietats autoritzades han passat un període prou llarg per a demostrar que, per les seues excel·lents qualitats, convé la seua inclusió entre les varietats recomanades.
  
D'altra banda, hi ha un grup de varietats que, encara que no reunisquen les condicions per a la classificació com a recomanades ni com a autoritzades, han de conservar-se pel seu interés i adaptació local, i per la seua antiguitat.
  
Per això, a proposta del director general de Producció Agrària,
  
ORDENE
  
Article únic
  
Es modifica la classificació de varietats de vinya de vinificació de la Comunitat Valenciana que figura en l'annex IV del Reial Decret 1472/2000, de 4 d'agost, en els següents termes:
  
1. S'inclouen entre les varietats autoritzades les següents varietats:
  
- Syrah, T
  
- Sauvignon blanc, B
  
2. Se suprimeix d'entre les varietats autoritzades la varietat:
  
- Pinot noir, T
  
3. S'inclou entre les varietats recomanades la varietat:
  
- Pinot noir, T
  
4. S'inclou en la classificació de varietats de vinya de la Comunitat Valenciana, el grup següent:
  
Varietats de conservació vegetal:
  
- Agudello, B
  
- Albarinyo, B
  
- Calagraño, B
  
- Forcallat negre, T
  
- Garnatxa blanc, B
  
- Mandó, T
  
- Carinyena, T
  
- Miguel del Arco, T
  
- Moràvia agre, T
  
- Moràvia dolç, T
  
- Moscatell de gra menut, B
  
- Palomino fi, B
  
- Parellada, B
  
- Planta mula, T
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 12 de juliol de 2001
  
La consellera d'Agricultura, Pesca i Alimentació,


Còpia Permalink ELI